DEN UDENRIGS- OG SIKKERHEDSPOLITISKE KOMITÉS AFGØRELSE EUSEC/2/2010
af 8. oktober 2010
om udnævnelse af missionschefen for Den Europæiske Unions rådgivnings- og bistandsmission vedrørende reform af sikkerhedssektoren i Den Demokratiske Republik Congo (EUSEC RD Congo)
(2010/610/FUSP)
DEN UDENRIGS- OG SIKKERHEDSPOLITISKE KOMITÉ HAR -
under henvisning til traktaten om Den Europæiske Union, særlig artikel 38,
under henvisning til Rådets afgørelse 2010/565/FUSP af 21. september 2010 om Den Europæiske Unions rådgivnings- og bistandsmission vedrørende reform af sikkerhedssektoren i Den Demokratiske Republik Congo (EUSEC RD Congo) (1), særlig artikel 8,
under henvisning til forslag fra Unionens højtstående repræsentant for udenrigsanliggender og sikkerhedspolitik, og
ud fra følgende betragtning: I overensstemmelse med artikel 8 i afgørelse 2010/565/FUSP har Rådet godkendt, at Den Udenrigs- og Sikkerhedspolitiske Komité (PSC) blandt andet træffer afgørelser vedrørende udnævnelse af missionschefen -
VEDTAGET DENNE AFGØRELSE:
Artikel 1
António MARTINS udnævnes hermed til missionschef for Den Europæiske Unions rådgivnings- og bistandsmission vedrørende reform af sikkerhedssektoren i Den Demokratiske Republik Congo (EUSEC RD Congo).
Artikel 2
Denne afgørelse træder i kraft den 1. oktober 2010.
Udfærdiget i Bruxelles, den 8. oktober 2010.